nibzard/narodne-novine-full-text-markdown huggingface dataset:
### NN 110/2025 (8.8.2025.), Pravilnik o izmjeni i dopuni Pravilnika o cestarini

MINISTARSTVO MORA, PROMETA I INFRASTRUKTURE

1580

Na temelju članka 9. stavka 11. Zakona o cestama (»Narodne novine«, broj: 84/11, 22/13, 54/13, 148/13, 92/14, 110/19, 144/21, 114/22, 114/22, 4/23 i 133/23) ministar mora, prometa i infrastrukture donosi

PRAVILNIK

O IZMJENI I DOPUNI PRAVILNIKA O CESTARINI

Članak 1.

(1) U Pravilniku o cestarini (»Narodne novine«, broj: 130/13, 122/14, 96/17, 151/22 i 88/24) u članku 10. u stavku 3. alineja 3. se briše.

(2) Iza stavka 4. dodaje se novi stavak 5. koji glasi:

»(5) U svrhu stimuliranja elektroničke naplate, cestarina koja ne uključuje pristojbe iz članka 3. stavka 1. ovoga Pravilnika može se za sva vozila umanjiti za 21,74%, za laka vozila se može odobriti dodatni popust za korištenje autoceste u razdoblju manjeg prometa od 1. studenoga do 31. ožujka, a za teška vozila cestarina se može dodatno umanjiti:

– za vozila emisijskog razreda EURO VI za 7%

– za vozila emisijskog razreda EURO V i EEV za 3%.«

Članak 2.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/25-02/35
 Urbroj: 530-08-1-1-25-1
 Zagreb, 29. srpnja 2025.

Ministar
 Oleg Butković, v. r.
### NN 111/2025 (13.8.2025.), Indeks proizvođačkih cijena industrijskih proizvoda na domaćem tržištu u srpnju 2025.

Državni zavod za statistiku

1637

Državni zavod za statistiku objavljuje

INDEKS

PROIZVOĐAČKIH CIJENA INDUSTRIJSKIH PROIZVODA NA DOMAĆEM TRŽIŠTU
 U SRPNJU 2025.

Indeks proizvođačkih cijena industrijskih proizvoda na domaćem tržištu u srpnju 2025. u odnosu na lipanj 2025. iznosi 100,6.

Klasa: 954-01/25-01/01
 Urbroj: 555-01-05-03-02-25-16
 Zagreb, 8. kolovoza 2025.

Glavna ravnateljica
 Lidija Brković, v. r.
### NN 111/2025 (13.8.2025.), Pravilnik o izmjenama Pravilnika o standardima profesionalnog razvoja djelatnih vojnih osoba

Ministarstvo obrane

1583

Na temelju članka 106. stavka 1. Zakona o službi u Oružanim snagama Republike Hrvatske (»Narodne novine«, broj 73/13, 75/15, 50/16, 30/18, 125/19, 155/23, 158/23 i 14/24), a u vezi s člankom 6.a Zakona o pravima iz mirovinskog osiguranja djelatnih vojnih osoba, policijskih službenika i ovlaštenih službenih osoba (»Narodne novine«, broj 128/99, 129/00, 16/01, 22/02, 41/08, 97/12 i 118/12), donosim

PRAVILNIK

O IZMJENAMA PRAVILNIKA O STANDARDIMA PROFESIONALNOG RAZVOJA DJELATNIH VOJNIH OSOBA

Članak 1.

U Pravilniku o standardima profesionalnog razvoja djelatnih vojnih osoba (»Narodne novine«, broj 119/18 i 80/19) u članku 3. stavku 1. riječi: »45 godina života« zamjenjuju se riječima: »50 godina života«.

Članak 2.

U članku 7. stavak 2., briše se.

Članak 3.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-01/25-01/17
 Urbroj: 512-01-25-4
 Zagreb, 8. kolovoza 2025.

Potpredsjednik
 Vlade Republike Hrvatske
 i ministar obrane
 Ivan Anušić, v. r.
### NN 111/2025 (13.8.2025.), Odluka o visini poreznih stopa godišnjeg poreza na dohodak Općine Vrsar – Orsera

Općina Vrsar – Orsera

1641

Na temelju članka 19.a Zakona o porezu na dohodak (»Narodne novine« br. 115/16, 106/18, 121/19, 32/20, 138/20, 151/22, 114/23 i 152/24) i članka 42. Statuta Općine Vrsar – Orsera (»Službene novine Općine Vrsar – Orsera« br. 2/21), Općinsko vijeće Općine Vrsar – Orsera na sjednici održanoj 24. srpnja 2025. godine, donijelo je

ODLUKU

O VISINI POREZNIH STOPA GODIŠNJEG POREZA NA DOHODAK OPĆINE VRSAR – ORSERA

Članak 1.

Ovom Odlukom utvrđuju se visine poreznih stopa poreza na dohodak za porezne obveznike na području Općine Vrsar – Orsera.

Članak 2.

Porezne stope iz članka 1. ove Odluke utvrđuju se kako slijedi:

– niža porezna stopa 15 %,

– viša porezna stopa 30 %.

Članak 3.

Ova Odluka bit će objavljena u »Službenim novinama Općine Vrsar – Orsera« i »Narodnim novinama«, a stupa na snagu 1. siječnja 2026. godine.

Klasa: 024-03/25-01/19
 Urbroj: 2163-40-01/16-25-2
 Vrsar, 24. srpnja 2025.

Općinsko Vijeće Općine Vrsar – Orsera
 Predsjednik
 David Manojlović, v. r.
### NN 111/2025 (13.8.2025.), Odluka o izmjeni Odluke o osnivanju Radne skupine za strateško usmjeravanje i pripremu stajališta Republike Hrvatske za pregovore o Višegodišnjem financijskom okviru Europske unije za razdoblje nakon 2027.

Vlada Republike Hrvatske

1582

Na temelju članka 24. stavaka 1. i 3. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.), Vlada Republike Hrvatske je na sjednici održanoj 30. srpnja 2025. donijela

ODLUKU

O IZMJENI ODLUKE O OSNIVANJU RADNE SKUPINE ZA STRATEŠKO USMJERAVANJE I PRIPREMU STAJALIŠTA REPUBLIKE HRVATSKE ZA PREGOVORE O VIŠEGODIŠNJEM FINANCIJSKOM OKVIRU EUROPSKE UNIJE ZA RAZDOBLJE NAKON 2027.

I.

U Odluci o osnivanju Radne skupine za strateško usmjeravanje i pripremu stajališta Republike Hrvatske za pregovore o Višegodišnjem financijskom okviru Europske unije za razdoblje nakon 2027. (»Narodne novine«, broj 83/25.), u točki III. podstavak 19. mijenja se i glasi:

» – Nataša Mikuš Žigman, ministrica regionalnoga razvoja i fondova Europske unije.«.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/25-04/345
 Urbroj: 50301-15/07-25-2
 Zagreb, 30. srpnja 2025.

Predsjednik
 mr. sc. Andrej Plenković, v. r.
### NN 111/2025 (13.8.2025.), Rješenje o ispravku Rješenja Ministarstva zdravstva klasa: UP/I-510-01/20-01/31, urbroj: 534-07-2-2/4-25-25 od 18. srpnja 2025.

Ministarstvo zdravstva

1585

Ministarstvo zdravstva, OIB: 88362248492 na temelju članka 104. Zakona o općem upravnom postupku (»Narodne novine«, broj 47/09 i 110/21) i Odluke o ovlaštenju za potpisivanje akata klasa: 030-02/25-03/02, urbroj: 534-02-1-1/2-25-1 od 17. siječnja 2025., postupajući po zahtjevu Kliničkog bolničkog centra Split, sa sjedištem u Splitu, Spinčićeva 1, OIB: 51401063283, donosi

RJEŠENJE

1. Ispravlja se rješenje Ministarstva zdravstva klasa: UP/I-510-01/20-01/31, urbroj: 534-07-2-2/4-25-25 od 18. srpnja 2024. objavljeno u »Narodnim novinama«, broj 109/25 na način da umjesto datuma: »Zagreb, 18. srpnja 2024.« datum glasi: »Zagreb, 18. srpnja 2025.«.

2. U preostalom dijelu rješenje ostaje neizmijenjeno.

Klasa: UP/I-510-01/20-01/31
 Urbroj: 534-07-2-2/4-25-27
 Zagreb, 8. kolovoza 2025.

Ravnateljica
 Uprave za pravne poslove u zdravstvu
 Marija Pećanac, dipl. iur., v. r.
### NN 111/2025 (13.8.2025.), Odluka o izmjeni i dopuni Odluke o naknadi za razvoj (posl. br.: 287-9/2022) (pročišćenog teksta od 20. lipnja 2024.)

Neretvansko-pelješko-korčulansko-lastovsko-mljetski vodovod d.o.o.

1639

Na temelju članka 52. Zakona o financiranju vodnog gospodarstva (»Narodne novine«, broj 153/09, 90/11, 56/13, 154/14, 119/15, 120/16, 127/17, 66/19 i 36/24) i članka 23. stavka 1. podstavka 4. Zakona o vodnim uslugama (»Narodne novine«, broj 66/19), Skupština trgovačkog društva Neretvansko-pelješko-korčulansko-lastovsko-mljetskog vodovoda d.o.o. na sjednici održanoj 23. srpnja 2025. godine većinom glasova u skladu s člankom 24. stavkom 2. i stavkom 3. Zakona o vodnim uslugama, donijela je

ODLUKU

O IZMJENI I DOPUNI ODLUKE O NAKNADI ZA RAZVOJ (posl. br.: 287-9/2022) (PROČIŠĆENOG TEKSTA OD 20. LIPNJA 2024. GODINE)

Članak 1.

Skupština NPKLM vodovoda d.o.o. je na svojoj sjednici 14. lipnja 2022. godine, donijela Odluku o naknadi za razvoj, posl. br.: 287-9/2022 (u daljnjem tekstu: Odluka o naknadi za razvoj).

Skupština NPKLM vodovoda d.o.o. je na svojoj sjednici 20. lipnja 2024. godine, donijela Odluku o izmjeni i dopuni Odluke o naknadi za razvoj, posl. br.: 287-9/2022 (u daljnjem tekstu: Odluka o izmjeni i dopuni Odluke o naknadi za razvoj), te donijela pročišćeni tekst Odluke o naknadi za razvoj, posl. br.: 287-9/2022.

Članak 2.

Članak 1. Odluke o naknadi za razvoj se mijenja i dopunjuje tako da sada glasi:

Članak 1.

Na području pružanja vodnih usluga Neretvansko-pelješko-korčulansko-lastovsko-mljetskog vodovoda d.o.o. (dalje u tekstu: Javni isporučitelj vodnih usluga) koje čine područja: Grada Korčule, te općina Lumbarda, Janjina, Ston, Lastovo i Mljet, plaća se naknada za razvoj.

Članak 3.

Članak 4. Odluke o naknadi za razvoj se mijenja i dopunjuje tako da sada glasi:

Članak 4.

Naknada za razvoj uvodi se u zajedničkom i posebnom dijelu te u visinama izraženim u eurima po osnovici iz stavka 3. ove Odluke (euro/m3), kako slijedi:

|  |  |  |  |
| --- | --- | --- | --- |
| Red. br. | Jedinica lokalne ­samouprave | Naknada za razvoj (euro/m³) | |
| zajednički dio  (NZR-Z) | posebni dio  (NZR-P) |
| 1. | Grad Korčula | 0,07 | 0,13 |
| 2. | Općina Lumbarda | 0,07 | 0,20 |
| 3. | Općina Janjina | 0,07 | 0,13 |
| 4. | Općina Ston | 0,07 | 0,00 |
| 5. | Općina Lastovo | 0,07 | 0,13 |
| 6. | Općina Mljet | 0,07 | 0,59 |

Članak 4.

Osim izmijenjenih i dopunjenih članaka 1. i 4. Odluke o naknadi za razvoj, u svemu ostalome Odluka o naknadi za razvoj ostaje nepromijenjena.

Skupština NPKLM vodovoda d.o.o. će donijeti pročišćeni tekst Odluke o naknadi za razvoj.

Članak 5.

Ova Odluka kao i pročišćeni tekst Odluke o naknadi za razvoj objavljuje se u »Narodnim novinama« i stupa na snagu kasnijim od sljedećih datuma: 1. kolovoza 2025. godine ili osmoga dana od dana objave u »Narodnim novinama«.

Posl. br.: 251-6-1/2025
 Korčula, 23. srpnja 2025.

Predsjedavajući Skupštine
 Neretvansko-pelješko-korčulansko-lastovsko-mljetskog vodovoda d.o.o.
 Frano Jeričević, v. r.
### NN 112/2025 (20.8.2025.), Indeks potrošačkih cijena u srpnju 2025.

Državni zavod za statistiku

1645

Državni zavod za statistiku objavljuje

INDEKS

POTROŠAČKIH CIJENA U SRPNJU 2025.

Indeks potrošačkih cijena u srpnju 2025. u odnosu na lipanj 2025. iznosi 100,4.

Klasa: 956-03/25-01/3
 Urbroj: 555-01-04-06-01-25-16
 Zagreb, 14. kolovoza 2025.

Glavna ravnateljica
 Lidija Brković, v. r.
### NN 113/2025 (21.8.2025.), Obvezatne upute broj DLS II – primjena obvezatnih uputa DLS I na dopunske izbore za Gradsko vijeće Grada Rijeke i Općinsko vijeće Općine Ston

DRŽAVNO IZBORNO POVJERENSTVO REPUBLIKE HRVATSKE

1649

Na osnovi članka 109., u svezi članka 48. Zakona o lokalnim izborima (»Narodne novine«, broj 144/12, 121/16, 98/19, 42/20, 144/20 i 37/21, dalje: Zakon), Državno izborno povjerenstvo Republike Hrvatske (dalje: Državno izborno povjerenstvo) na sjednici održanoj 21. kolovoza 2025. donijelo je

OBVEZATNE UPUTE BROJ DLS II

PRIMJENA OBVEZATNIH UPUTA DLS I NA DOPUNSKE IZBORE ZA GRADSKO VIJEĆE GRADA RIJEKE I OPĆINSKO VIJEĆE OPĆINE STON

1. Odlukom Vlade Republike Hrvatske o raspisivanju dopunskih izbora za predstavnike nacionalnih manjina u predstavničkim tijelima jedinica lokalne samouprave, od 21. kolovoza 2025., klasa: 022-03/25-04/360, urbroj: 50301-04/12-25-3, raspisani su dopunski izbori za predstavnike nacionalnih manjina za Gradsko vijeće Grada Rijeke – 1 predstavnik talijanske nacionalne manjine i Općinsko vijeće Općine Ston – 1 predstavnik bošnjačke nacionalne manjine.

Odluka Vlade Republike Hrvatske stupa na snagu 22. kolovoza 2025.

Izbori će se održati u nedjelju, 5. listopada 2025.

2. Na dopunske izbore iz točke 1. ovih Obvezatnih uputa primjenjuju se Obvezatne upute Državnog izbornog povjerenstva broj DLS I – redoslijed izbornih radnji i tijek rokova na dopunskim izborima od 4. kolovoza 2025. (»Narodne novine«, broj 109/25).

3. Ove Obvezatne upute objavit će se u »Narodnim novinama«, a stupaju na snagu 22. kolovoza 2025.

4. Ove Obvezatne upute objavljuju se i na mrežnoj stranici Državnog izbornog povjerenstva www.izbori.hr.

Napomena: Izrazi u ovim Obvezatnim uputama koji imaju rodno značenje odnose se jednako na muški i ženski rod bez obzira u kojem su rodu navedeni.

Klasa: 012-03/25-01/82
 Urbroj: 507-03/02-25-7
 Zagreb, 21. kolovoza 2025.

Potpredsjednik
 koji obavlja dužnost predsjednika Povjerenstva
 Damir Kontrec, v. r.
### NN 113/2025 (21.8.2025.), Obvezatne upute broj DLS V o primjeni obvezatnih uputa na dopunskim izborima

DRŽAVNO IZBORNO POVJERENSTVO REPUBLIKE HRVATSKE

1652

Na osnovi članka 109., u svezi članka 48. Zakona o lokalnim izborima (»Narodne novine«, broj 144/12, 121/16, 98/19, 42/20, 144/20 i 37/21, dalje: Zakon), Državno izborno povjerenstvo Republike Hrvatske (dalje: Državno izborno povjerenstvo) na sjednici održanoj 21. kolovoza 2025. donijelo je

OBVEZATNE UPUTE BROJ DLS V

O PRIMJENI OBVEZATNIH UPUTA NA DOPUNSKIM IZBORIMA

1. U provedbi dopunskih izbora članova predstavničkih tijela jedinica lokalne i područne (regionalne) samouprave iz reda pripadnika nacionalne manjine, odnosno iz reda pripadnika hrvatskoga naroda, koji će se održati 5. listopada 2025., na odgovarajući način će se primjenjivati sljedeće obvezatne upute Državnog izbornog povjerenstva:

– Obvezatne upute L I obrasci za pripremu i provedbu izbora – imenovanje stalnog sastava izbornih povjerenstava, od 20. veljače 2025. (»Narodne novine«, broj 30/25)

– Obvezatne upute L II o zaštiti osobnih podataka, od 20. veljače 2025. (»Narodne novine«, broj 30/25)

– Obvezatne upute L IV obrasci za pripremu i provedbu izbora (OL-3 do OL-8), od 14. travnja 2025. (»Narodne novine«, broj 69/25), u dijelu koji se odnosi na obrasce za imenovanje članova proširenog sastava izbornih povjerenstava OL-3 i OL-4

– Obvezatne upute L VII o načinu glasovanja birača s tjelesnom manom, nepismenih birača te birača koji nisu u mogućnosti pristupiti na biračko mjesto, od 14. travnja 2025. (»Narodne novine«, broj 69/25)

– Obvezatne upute L VIII o pravima i dužnostima promatrača, od 14. travnja 2025. (»Narodne novine«, broj 69/25), osim u dijelu koji se odnosi na elektroničku aplikaciju za prijavu promatrača i objavu popisa promatrača

– Obvezatne upute L IX o uvjetima u pogledu prostora koji se određuju kao biračka mjesta i načinu uređenja biračkog mjesta, od 14. travnja 2021. (»Narodne novine«, broj 69/25) te

– Obvezatne upute broj FL I o suradnji Državnog izbornog povjerenstva Republike Hrvatske i nadležnih izbornih povjerenstava u provedbi nadzora financiranja izborne promidžbe od 14. travnja 2021. (»Narodne novine«, broj 69/25), osim u dijelu koji se odnosi na e-zahtjev za dodjelu korisničkih podataka za pristup informacijskom sustavu.

2. Ove Obvezatne upute objavit će se u »Narodnim novinama«, a stupaju na snagu 22. kolovoza 2025.

3. Ove Obvezatne upute objavljuju se i na mrežnoj stranici Državnog izbornog povjerenstva www.izbori.hr.

Napomena: Izrazi u ovim Obvezatnim uputama koji imaju rodno značenje odnose se jednako na muški i ženski rod bez obzira u kojem su rodu navedeni.

Klasa: 012-03/25-01/82
 Urbroj: 507-03/03-25-4
 Zagreb, 21. kolovoza 2025.

Potpredsjednik
 koji obavlja dužnost predsjednika Povjerenstva
 Damir Kontrec, v. r.
### NN 113/2025 (21.8.2025.), Odluka o raspisivanju dopunskih izbora za predstavnike nacionalnih manjina u predstavničkim tijelima jedinica lokalne samouprave

Vlada Republike Hrvatske

1648

Na temelju članka 5., članka 6. stavka 1. i članka 107. stavka 3. Zakona o lokalnim izborima (»Narodne novine«, br. 144/12., 121/16., 98/19., 42/20., 144/20. i 37/21.), Vlada Republike Hrvatske je na sjednici održanoj 21. kolovoza 2025. donijela

ODLUKU

O RASPISIVANJU DOPUNSKIH IZBORA ZA PREDSTAVNIKE NACIONALNIH MANJINA U PREDSTAVNIČKIM TIJELIMA
 JEDINICA LOKALNE SAMOUPRAVE

I.

Raspisuju se dopunski izbori za predstavnike nacionalnih manjina u predstavničkim tijelima jedinica lokalne samouprave, kako slijedi:

1. PRIMORSKO-GORANSKA ŽUPANIJA

– za Gradsko vijeće Grada Rijeke – 1 predstavnik talijanske nacionalne manjine

2. DUBROVAČKO-NERETVANSKA ŽUPANIJA

– za Općinsko vijeće Općine Ston – 1 predstavnik bošnjačke nacionalne manjine.

II.

Za dan provedbe izbora određuje se nedjelja, 5. listopada 2025.

III.

Ova Odluka objavit će se u »Narodnim novinama«, a stupa na snagu 22. kolovoza 2025.

Klasa: 022-03/25-04/360
 Urbroj: 50301-04/12-25-3
 Zagreb, 21. kolovoza 2025.

Predsjednik
 mr. sc. Andrej Plenković, v. r.
### NN 114/2025 (22.8.2025.), Odluka o dopuni Odluke o osnivanju, sjedištu i području na kojima djeluju područni carinski uredi, carinski uredi i granični carinski uredi Ministarstva financija, Carinske uprave

VLADA REPUBLIKE HRVATSKE

1659

Na temelju članka 7. stavka 6. Zakona o carinskoj službi (»Narodne novine«, br. 68/13., 30/14., 115/16., 39/19., 98/19., 155/23. i 36/24.), Vlada Republike Hrvatske je na sjednici održanoj 21. kolovoza 2025. donijela

ODLUKU

O DOPUNI ODLUKE O OSNIVANJU, SJEDIŠTU I PODRUČJU NA KOJIMA DJELUJU PODRUČNI CARINSKI UREDI, CARINSKI UREDI I GRANIČNI CARINSKI UREDI MINISTARSTVA FINANCIJA, CARINSKE UPRAVE

I.

U Odluci o osnivanju, sjedištu i području na kojima djeluju područni carinski uredi, carinski uredi i granični carinski uredi Ministarstva financija, Carinske uprave (»Narodne novine«, broj 113/20.), u točki V. stavku 1. točki 9., iza riječi: »stalnog graničnog prijelaza za pogranični promet Slano« dodaju se zarez i riječi: »stalnog graničnog prijelaza za međunarodni promet putnika u pomorskom prometu Cavtat i stalnog graničnog prijelaza za međunarodni promet putnika i roba u zračnom prometu Dubrovnik«.

II.

Ova Odluka stupa na snagu osmoga dana od dana objave u »Narodnim novinama«.

Klasa: 022-03/25-04/242
 Urbroj: 50301-05/14-25-5
 Zagreb, 21. kolovoza 2025.

Predsjednik
 mr. sc. Andrej Plenković, v. r.
### NN 114/2025 (22.8.2025.), Odluka o donošenju Nacionalnog programa zaštite potrošača za razdoblje do 2028. godine

VLADA REPUBLIKE HRVATSKE

1655

Na temelju članka 137. stavka 2. Zakona o zaštiti potrošača (»Narodne novine«, br. 19/22. i 59/23.), Vlada Republike Hrvatske je na sjednici održanoj 21. kolovoza 2025. donijela

ODLUKU

O DONOŠENJU NACIONALNOG PROGRAMA ZAŠTITE POTROŠAČA ZA RAZDOBLJE
 DO 2028. GODINE

I.

Donosi se Nacionalni program zaštite potrošača za razdoblje do 2028. godine, u tekstu koji je Vladi Republike Hrvatske dostavilo Ministarstvo gospodarstva aktom, klasa: 330-01/25-01/60, urbroj: 526-07-01-01-02-25-33, od 30. lipnja 2025.

II.

Zadužuje se Ministarstvo gospodarstva da Nacionalni program iz točke I. ove Odluke objavi na svojim mrežnim stranicama.

III.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/25-42/03
 Urbroj: 50301-05/31-25-7
 Zagreb, 21. kolovoza 2025.

Predsjednik
 mr. sc. Andrej Plenković, v. r.
### NN 115/2025 (27.8.2025.), Odluka o dodjeli odlikovanja Redom bana Jelačića brigadiru Eduardu (Ivan) Špoljariću

PREDSJEDNIK REPUBLIKE HRVATSKE

1662

Na temelju članka 98. Ustava Republike Hrvatske (»Narodne novine« broj 56/90., 135/97., 113/00., 28/01., 76/10. i 05/14. – Odluka Ustavnog suda Republike Hrvatske) i članaka 2., 3. i 14. Zakona o odlikovanjima i priznanjima Republike Hrvatske (»Narodne novine« broj 20/95., 57/06., 141/06. i 118/19.), a na prijedlog Državnog povjereništva za odlikovanja i priznanja Republike Hrvatske, donosim

ODLUKU

O DODJELI ODLIKOVANJA

Redom bana Jelačića, za iznimno uspješno zapovijedanje postrojbama Oružanih snaga Republike Hrvatske te za osobite zasluge u njihovom ustroju, odlikuje se

brigadir EDUARD (Ivan) ŠPOLJARIĆ.

Klasa: 060-03/25-10/01

Urbroj: 71-03-01/3-25-01

Zagreb, 25. srpnja 2025.

Predsjednik
 Republike Hrvatske
 Zoran Milanović, v. r.
### NN 115/2025 (27.8.2025.), Odluka o dodjeli odlikovanja Reda hrvatskog trolista, za osobite zasluge za Republiku Hrvatsku stečene u ratu, izravnoj ratnoj opasnosti i li u iznimnim okolnostima u miru

PREDSJEDNIK REPUBLIKE HRVATSKE

1663

Na temelju članka 98. Ustava Republike Hrvatske (»Narodne novine« broj 56/90., 135/97., 113/00., 28/01., 76/10. i 05/14. – Odluka Ustavnog suda Republike Hrvatske) i članaka 2., 3. i 20. Zakona o odlikovanjima i priznanjima Republike Hrvatske (»Narodne novine« broj 20/95., 57/06., 141/06. i 118/19), a na prijedlog Državnog povjereništva za odlikovanja i priznanja Republike Hrvatske, donosim

ODLUKU

O DODJELI ODLIKOVANJA

Redom hrvatskog trolista, za osobite zasluge za Republiku Hrvatsku stečene u ratu, izravnoj ratnoj opasnosti ili u iznimnim okolnostima u miru, odlikuju se

1. brigadir MARIO (Stojan) RAGUŽ

2. brigadir IGOR (Želimir) TABULOV-TRUTA

3. brigadir DRAGUTIN (Franjo) TUŠEK

4. brigadir MILE (Ante) VUKIČEVIĆ

5. pukovnik MIROSLAV (Dragutin) CAR

6. pukovnik DAMIR (Vladimir) MIHALIĆ

7. pukovnik RENATO (Ante) KOSOR

8. pukovnik BERISLAV (Mato) RADEŠIĆ

9. pukovnik JOZO (Ivo) STANIĆ

10. bojnik MIRKO (Joso) RUKAVINA

11. bojnik VELJKO (Ante) ŽUNIĆ

12. satnik ANTE (Josip) GAŠPAR

13. poručnik DAVOR (Ivo) MAMIĆ

14. časnički namjesnik GORAN (Rudolf) BRNELIĆ

15. časnički namjesnik DALIBOR (Vlado) DUMBOVIĆ

16. časnički namjesnik HRVOJE (Vjekoslav) KRAJAČIĆ

17. časnički namjesnik DARKO (Zvonko) RADOTOVIĆ

18. stožerni narednik MIJO (Nikola) BOŠNJAK

19. stožerni narednik ZIJAD (Bego) ČAMDŽIĆ

20. stožerni narednik DAMIR (Josip) FORO

21. stožerni narednik MIJO (Mijo) ŠOIĆ

22. nadnarednik VLADO (Anto) KITANOVIĆ

23. narednik DRAŽEN (Ljudevit) PETRINEC

24. skupnik vojni specijalist ROBERT (Vjekoslav) LUKANEC

25. namještenik DENIS (Stevo) PERKOVIĆ.

Klasa: 060-03/25-16/02

Urbroj: 71-03-01/3-25-01

Zagreb, 25. srpnja 2025.

Predsjednik
 Republike Hrvatske
 Zoran Milanović, v. r.
### NN 115/2025 (27.8.2025.), Odluka o dodjeli odlikovanja Reda hrvatskog pletera, za osobiti doprinos razvitku i ugledu Republike Hrvatske i dobrobiti njezinih građana

PREDSJEDNIK REPUBLIKE HRVATSKE

1664

Na temelju članka 98. Ustava Republike Hrvatske (»Narodne novine« broj 56/90., 135/97., 113/00., 28/01., 76/10. i 05/14. – Odluka Ustavnog suda Republike Hrvatske) i članaka 2., 3. i 21. Zakona o odlikovanjima i priznanjima Republike Hrvatske (»Narodne novine« broj 20/95., 57/06., 141/06. i 118/19.), a na prijedlog Državnog povjereništva za odlikovanja i priznanja Republike Hrvatske, donosim

ODLUKU

O DODJELI ODLIKOVANJA

Redom hrvatskog pletera, za osobiti doprinos razvitku i ugledu Republike Hrvatske i dobrobiti njezinih građana, odlikuju se

1. general-bojnik BLAŽ (Pavao) BERETIN

2. kontraadmiral DAMIR (Miroslav) DOJKIĆ

3. brigadir DAVOR (Stjepan) BANEK

4. brigadir PETAR (Slavko) ČIŠ

5. brigadir ROBERT (Tomo) JURKOVIĆ

6. brigadirka JASMINKA (Ladislav) KATONA

7. brigadir MARIN (Petar) KOSTELAC

8. brigadir ANTE (Marko) KUJUNDŽIĆ

9. brigadirka MIRA (Niko) MIĆIĆ

10. brigadir ŽELJKO (Ivo) NAKIĆ

11. brigadirka LENKA (Mate) PERIĆ

12. brigadir JURICA (Vjekoslav) RADIĆ

13. brigadir ENVER (Kadrija) SMAJLI

14. pukovnik FRANE (Ante) BUBLE

15. pukovnik BOŠKO (Ljupko) ČOSIĆ

16. pukovnik STJEPAN (Stjepan) JALŽABETIĆ

17. pukovnik STJEPAN (Katarina) KOLAR

18. pukovnica IVANA (Ante) KOLIĆ

19. kapetan fregate MARINKO (Velimir) MAJIĆ

20. pukovnik ŽELJKO (Andrija) MOHENSKI

21. kapetan fregate STIPE (Fabijan) MORNAR

22. pukovnik ŽELJKO (Stjepan) PERIĆ

23. pukovnik MARIJO (Ivan) PREOST

24. pukovnik BESIM (Uzeir) SMAJILOVIĆ

25. pukovnik DAVOR (Božidar) STEFANOVIĆ

26. pukovnik DRAGOSLAV (Slavko) ŠKARO

27. pukovnik KRUNO (Branko) ŠTRIGA

28. bojnik IVAN (Kata) DOBRANIĆ

29. kapetanica korvete ANA (Jure) KARAMAN

30. bojnik NIKICA (Zvonko) LOVRIĆ

31. bojnica IVANČICA (Daniel) MAURAC

32. bojnik HAJDAR (Fadil) MUJAČIĆ

33. bojnik DAMIR (Josip) SEVER

34. bojnik MLADEN (Stjepan) ŠPIRANEC

35. bojnik BRANIMIR (Zvonko) TODORIĆ

36. bojnik ŽELJKO (Gjuro) VUK

37. bojnik MARJAN (Eduard) ŽAGAR

38. satnik IGOR (Josip) BIJELIĆ

39. časnički namjesnik DAMIR (Ivan) BREZOVEC

40. časnička namjesnica GORDANA (Rudolf) CIGLAR

41. časnički namjesnik VLADO (Radovan) ŠOLJIĆ

42. časnička namjesnica MARIJANA (Stipan) VLADAVA KOSOR

43. stožerna narednica ANA (Ivan) CERTA

44. stožerni narednik KREŠIMIR (Vjekoslav) CRNČIĆ

45. stožerni narednik SREĆKO (Antun) KOŠIR

46. stožerni narednik JURAJ (Darinko) KOZINA

47. stožerna narednica HUANITA (Nikola) PADOVAN SAVIĆ

48. stožerni narednik JOSIP (Stjepan) POKOS

49. stožerni narednik IVAN (Slavko) RAIĆ

50. stožerni narednik DAVOR (Josip) STRMEČKI

51. nadnarednik KRUNOSLAV (Josip) BALAŽ

52. nadnarednica SANJA (Stjepan) ĆORLUKA

53. nadnarednik ROBERT (Franjo) RAJKI

54. nadnarednik NENAD (Stjepan) TRGLAČNIK

55. državna službenica SANJA (Ivan) ŠTERLE

56. državna službenica NIKOLINA (Branko) VOLF.

Klasa: 060-03/25-17/09

Urbroj: 71-03-01/3-25-01

Zagreb, 25. srpnja 2025.

Predsjednik
 Republike Hrvatske
 Zoran Milanović, v. r.
### NN 115/2025 (27.8.2025.), Odluka o izmjeni Odluke o imenovanju Vijeća za upravljanje razvojem turizma

VLADA REPUBLIKE HRVATSKE

1667

Na temelju članka 8. stavka 3. Zakona o turizmu (»Narodne novine«, broj 156/23.), Vlada Republike Hrvatske je na sjednici održanoj 21. kolovoza 2025. donijela

ODLUKU

O IZMJENI ODLUKE O IMENOVANJU VIJEĆA ZA UPRAVLJANJE RAZVOJEM TURIZMA

I.

U Odluci o imenovanju Vijeća za upravljanje razvojem turizma (»Narodne novine«, br. 90/24. i 56/25.), u točki II. podstavak 11. mijenja se i glasi:

» – Nataša Mikuš Žigman, ministrica regionalnoga razvoja i fondova Europske unije«.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/25-04/348
 Urbroj: 50301-15/07-25-2
 Zagreb, 21. kolovoza 2025.

Predsjednik
 mr. sc. Andrej Plenković, v. r.
### NN 115/2025 (27.8.2025.), Odluka o izmjeni Odluke o imenovanju članova i zamjenika članova u Odbor regija Europske unije, u mandatnom razdoblju 2025. - 2030. godine

VLADA REPUBLIKE HRVATSKE

1668

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.), a u vezi s točkom III. Odluke o postupku imenovanja članova i zamjenika članova u Odbor regija Europske unije (»Narodne novine«, broj 35/13.), Vlada Republike Hrvatske je na sjednici održanoj 21. kolovoza 2025. donijela

ODLUKU

O IZMJENI ODLUKE O IMENOVANJU ČLANOVA I ZAMJENIKA ČLANOVA U ODBOR REGIJA EUROPSKE UNIJE, U MANDATNOM RAZDOBLJU 2025. – 2030. GODINE

I.

U Odluci o imenovanju članova i zamjenika članova u Odbor regija Europske unije, u mandatnom razdoblju 2025. – 2030. godine (»Narodne novine«, br. 107/24. i 116/24.), u točki I. podtočka 2. mijenja se i glasi:

»2. NIKOLA DOBROSLAVIĆ, član Županijske skupštine Dubrovačko-neretvanske županije«.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/25-04/366
 Urbroj: 50301-15/28-25-2
 Zagreb, 21. kolovoza 2025.

Predsjednik
 mr. sc. Andrej Plenković, v. r.
### NN 116/2025 (29.8.2025.), Odluka o aktualnoj vrijednosti mirovine od 1. srpnja 2025.

Hrvatski zavod za mirovinsko osiguranje

1681

Na temelju članka 91. stavka 5. Zakona o mirovinskom osiguranju (»Narodne novine«, br. 96/25) i članka 22. točke 3. Statuta Hrvatskog zavoda za mirovinsko osiguranje (»Narodne novine«, br. 28/14, 24/15, 73/19 i 147/20), Upravno vijeće Hrvatskog zavoda za mirovinsko osiguranje, na sjednici održanoj 26. kolovoza 2025., donosi

ODLUKU

O AKTUALNOJ VRIJEDNOSTI MIROVINE OD
 1. SRPNJA 2025.

Članak 1.

Aktualna vrijednost mirovine za jedan osobni bod, radi određivanja mirovine i usklađivanja mirovine i ostalih prava iz mirovinskog osiguranja, od 1. srpnja 2025. iznosi 14,45 EUR.

Članak 2.

Ova Odluka stupa na snagu osmoga dana od dana objave u »Narodnim novinama«, a primjenjuje se od 1. srpnja 2025.

Klasa: 041-01/25-02/11

Urbroj: 341-99-01/01-25-5

Zagreb, 26. kolovoza 2025.

Predsjednica
 Upravnog vijeća
 Hrvatskog zavoda za
 mirovinsko osiguranje
 Melita Čičak, v. r.
### NN 116/2025 (29.8.2025.), Odluka o najnižoj mirovini za jednu godinu mirovinskog staža od 1. srpnja 2025.

HRVATSKI ZAVOD ZA MIROVINSKO OSIGURANJE

1682

Na temelju članka 91. stavka 5. Zakona o mirovinskom osiguranju (»Narodne novine«, br. 96/25) i članka 22. točke 8. Statuta Hrvatskog zavoda za mirovinsko osiguranje (»Narodne novine«, br. 28/14, 24/15, 73/19 i 147/20), Upravno vijeće Hrvatskog zavoda za mirovinsko osiguranje, na sjednici održanoj 26. kolovoza 2025., donosi

ODLUKU

O NAJNIŽOJ MIROVINI ZA JEDNU GODINU MIROVINSKOG STAŽA OD 1. SRPNJA 2025.

Članak 1.

Najniža mirovina za jednu godinu mirovinskog staža od 1. srpnja 2025. iznosi 15,32 EUR.

Članak 2.

Najniža mirovina određuje se ovisno o ukupnom broju godina mirovinskog staža, uz primjenu polaznog faktora iz članka 83. i mirovinskog faktora iz članka 85. Zakona o mirovinskom osiguranju.

Članak 3.

Ova Odluka stupa na snagu osmoga dana od dana objave u »Narodnim novinama«, a primjenjuje se od 1. srpnja 2025. godine.

Klasa: 041-01/25-02/11

Urbroj: 341-99-01/01-25-6

Zagreb, 26. kolovoza 2025.

Predsjednica
 Upravnog vijeća
 Hrvatskog zavoda za
 mirovinsko osiguranje
 Melita Čičak, v. r.
### NN 116/2025 (29.8.2025.), Odluka o osnovici za određivanje naknade zbog tjelesnog oštećenja i o usklađivanju novčanih naknada zbog tjelesnog oštećenja od 1. srpnja 2025.

HRVATSKI ZAVOD ZA MIROVINSKO OSIGURANJE

1683

Na temelju članka 91. stavka 5. Zakona o mirovinskom osiguranju (»Narodne novine«, br. 96/25) i članka 22. točke 1. Statuta Hrvatskog zavoda za mirovinsko osiguranje (»Narodne novine«, br. 28/14, 24/15, 73/19 i 147/20), Upravno vijeće Hrvatskog zavoda za mirovinsko osiguranje, na sjednici održanoj 26. kolovoza 2025., donosi

ODLUKU

O OSNOVICI ZA ODREĐIVANJE NAKNADE ZBOG TJELESNOG OŠTEĆENJA I O USKLAĐIVANJU NOVČANIH NAKNADA ZBOG TJELESNOG OŠTEĆENJA OD 1. SRPNJA 2025.

Članak 1.

Osnovica za određivanje naknade zbog tjelesnog oštećenja, nastalog zbog ozljede na radu ili profesionalne bolesti, od 1. srpnja 2025. iznosi 331,23 EUR.

Članak 2.

Novčane naknade zbog tjelesnog oštećenja korisnicima koji su pravo na novčanu naknadu zbog tjelesnog oštećenja ostvarili od 1. siječnja 1999. do 30. lipnja 2025. usklađuju se od 1. srpnja 2025. za 6,48 %.

Članak 3.

Ova Odluka stupa na snagu osmoga dana od dana objave u »Narodnim novinama«, a primjenjuje se od 1. srpnja 2025. godine.

Klasa: 041-01/25-02/11

Urbroj: 341-99-01/01-25-7

Zagreb, 26. kolovoza 2025.

Predsjednica
 Upravnog vijeća
 Hrvatskog zavoda za
 mirovinsko osiguranje
 Melita Čičak, v. r.
### NN 116/2025 (29.8.2025.), Uredba o granicama vodnih područja

Vlada Republike Hrvatske

1671

Na temelju članka 34. stavka 3. Zakona o vodama (»Narodne novine«, br. 66/19., 84/21. i 47/23.), Vlada Republike Hrvatske je na sjednici održanoj 28. kolovoza 2025. donijela

UREDBU

O GRANICAMA VODNIH PODRUČJA

Članak 1.

Ovom se Uredbom utvrđuju granice vodnih područja u Republici Hrvatskoj: vodno područje rijeke Dunav i jadransko vodno područje.

Članak 2.

(1) Vodno područje rijeke Dunav obuhvaća dijelove kopna Republike Hrvatske s kojega sve vode otječu, površinskim ili podzemnim putem, u rijeku Dunav.

(2) Jadransko vodno područje obuhvaća dijelove kopna Republike Hrvatske, uključujući i otoke, s kojega sve vode otječu, površinskim ili podzemnim putem, u Jadransko more te pripadajuće prijelazne i priobalne vode.

Članak 3.

Crta razgraničenja između vodnog područja rijeke Dunav i jadranskoga vodnog područja prirodna je razvodnica sliva Dunava i slivova Jadranskog mora, a odnosi se na površinske i podzemne vode.

Članak 4.

Granice vodnih područja u Republici Hrvatskoj koja se nalaze na područjima razgraničenja prema susjednim državama slijede državnu granicu Republike Hrvatske.

Članak 5.

Morska granica jadranskog vodnog područja je:

– crta udaljena jednu nautičku milju od ravne polazne crte od koje se mjeri širina teritorijalnog mora Republike Hrvatske u smjeru pučine, te

– crta udaljena jednu nautičku milju od crte niske vode uzduž obala otoka koji se nalaze izvan granica iz podstavka 1. ovoga stavka.

Članak 6.

(1) Sastavni dio ove Uredbe je Prilog – Kartografski prikaz granica vodnih područja u Republici Hrvatskoj.

(2) Kartografski prikaz iz stavka 1. ovoga članka izrađen je u mjerilu 1:25.000 i pohranjuje se, u digitalnom obliku, u Hrvatskim vodama.

Članak 7.

Danom stupanja na snagu ove Uredbe prestaje važiti Odluka o granicama vodnih područja (»Narodne novine«, broj 79/10.).

Članak 8.

Ova Uredba stupa na snagu osmoga dana od dana objave u »Narodnim novinama«.

Klasa: 022-03/25-03/17

Urbroj: 50301-05/16-25-4

Zagreb, 28. kolovoza 2025.

Predsjednik
 mr. sc. Andrej Plenković, v. r.

PRILOG

KARTOGRAFSKI PRIKAZ GRANICA VODNIH PODRUČJA U REPUBLICI HRVATSKOJ

![](/files/_web/sluzbeni-dio/2025/133393/images/5012.jpg)
### NN 116/2025 (29.8.2025.), Uredba o izmjenama Uredbe o Uredu za ravnopravnost spolova

VLADA REPUBLIKE HRVATSKE

1672

Na temelju članka 27. stavka 3. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.) i članka 18. stavka 1. Zakona o ravnopravnosti spolova (»Narodne novine«, br. 82/08. i 69/17.), Vlada Republike Hrvatske je na sjednici održanoj 28. kolovoza 2025. donijela

UREDBU

O IZMJENAMA UREDBE O UREDU ZA RAVNOPRAVNOST SPOLOVA

Članak 1.

U Uredbi o Uredu za ravnopravnost spolova (»Narodne novine«, br. 39/12. i 28/16.), u članku 7. riječi: »Uredbom o načelima za unutarnje ustrojstvo tijela državne uprave« zamjenjuju se riječima: »Uredbom o općim pravilima za unutarnje ustrojstvo tijela državne uprave (»Narodne novine«, broj 70/19.)«.

Članak 2.

Okvirni broj državnih službenika/ica u Uredu za ravnopravnost spolova, koji je prikazan u tablici koja je sastavni dio Uredbe o Uredu za ravnopravnost spolova (»Narodne novine«, br. 39/12. i 28/16.), zamjenjuje se Okvirnim brojem državnih službenika/ca u Uredu za ravnopravnost spolova, koji je prikazan u tablici u prilogu ove Uredbe i njezin je sastavni dio.

Članak 3.

Ravnateljica Ureda za ravnopravnost spolova, uz prethodnu suglasnost tijela državne uprave nadležnog za službeničke odnose, uskladit će Pravilnik o unutarnjem redu Ureda za ravnopravnost spolova s odredbama ove Uredbe u roku od 30 dana od dana stupanja na snagu ove Uredbe.

Članak 4.

Ova Uredba stupa na snagu osmoga dana od dana objave u »Narodnim novinama«.

Klasa: 022-03/25-03/78

Urbroj: 50301-04/12-25-2

Zagreb, 28. kolovoza 2025.

Predsjednik
 mr. sc. Andrej Plenković, v. r.

OKVIRNI BROJ DRŽAVNIH SLUŽBENIKA/CA U UREDU ZA RAVNOPRAVNOST SPOLOVA

|  |  |  |
| --- | --- | --- |
| Red.  broj |  | Planirani/sistematizirani broj  službenika/ica |
| 1. | Ravnatelj/ica Ureda | 1 |
| 2. | Pomoćnik/ica ravnatelja/ice Ureda | 1 |
| 3. | Viši/a savjetnik/ica | 4 |
| 4. | Suradnik/ica | 2 |
| 5. | Administrativni tajnik/ica čelnika/ice tijela | 1 |
|  | SVEUKUPNO | 9 |
### NN 116/2025 (29.8.2025.), Odluka o usvajanju Programa Zajmovi za socijalne usluge u zajednici

VLADA REPUBLIKE HRVATSKE

1674

Na temelju članka 9. stavka 1. Zakona o poticanju razvoja malog gospodarstva (»Narodne novine«, br. 29/02., 63/07., 53/12., 56/13. i 121/16.) i članka 31. stavka 2. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.), Vlada Republike Hrvatske je na sjednici održanoj 28. kolovoza 2025. donijela

ODLUKU

O USVAJANJU PROGRAMA ZAJMOVI ZA SOCIJALNE USLUGE U ZAJEDNICI

I.

Usvaja se Program Zajmovi za socijalne usluge u zajednici.

Program iz stavka 1. ove točke sastavni je dio ove Odluke.

II.

Ovlašćuje se i zadužuje Upravni odbor Hrvatske agencije za malo gospodarstvo, inovacije i investicije da u okviru ciljeva i uvjeta utvrđenih Programom iz točke I. ove Odluke samostalno donosi odluku o usvajanju proizvoda (financijskog instrumenta) te druge odluke koje su nužne za provedbu usvojenog proizvoda (financijskog instrumenta).

III.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/25-04/353

Urbroj: 50301-05/14-25-2

Zagreb, 28. kolovoza 2025.

Predsjednik
 mr. sc. Andrej Plenković, v. r.

Program zajmovi za socijalne usluge u zajednici

Program Zajmovi za socijalne usluge u zajednici namijenjen je udomiteljima za djecu i odrasle osobe, a financira se iz sredstava Europskog fonda za regionalni razvoj (EFRR) u okviru programa Konkurentnost i kohezija 2021. – 2027. (PKK). Na temelju navedenog Programa, HAMAG-BICRO će udomiteljima izravno odobravati zajmove.

1. CILJ PROGRAMA

Cilj Programa je povećanje kapaciteta i kvalitete skrbi u sustavu udomiteljstva uz povoljnije uvjete financiranja, smanjenje kamatne stope, smanjenje razine potrebnih sredstava osiguranja te mogućnost otpisa dijela glavnice zajma.

2. UVJETI DEFINIRANI PROGRAMOM

|  |  |
| --- | --- |
| Značajka/instrument | Zajmovi za socijalne usluge u zajednici |
| Prihvatljivi primatelji | Registrirani i aktivni udomitelji za djecu ili za odrasle osobe |
| Iznos | Od 5.000,00 eura do 50.000,00 eura |
| Minimalni rok otplate | 1 godina |
| Maksimalni rok otplate | 15 godina |
| Namjena zajmova | Investicije u materijalnu imovinu za pružanje usluge udomiteljstva |
| Kamatna stopa | 0,1 % godišnje fiksno |
| Rok korištenja | 6 mjeseci |
| Instrument osiguranja | Zadužnice Krajnjih primatelja i ostalih članova kućanstva koji ulaze u izračun kreditne sposobnosti |
| Otpis | Mogućnost otpisa glavnice do 50 % iskorištenog iznosa zajma |

Zajmovi koji će se izravno odobravati udomiteljima na temelju ovoga Programa ne sadrže državnu potporu s obzirom da udomiteljsku skrb pružaju fizičke osobe koje ne djeluju na tržištu i ne obavljaju gospodarsku djelatnost.

3. ROK VAŽENJA PROGRAMA

Ovaj Program stupa na snagu danom donošenja i važi do iskorištenja sredstava, a najkasnije do 31. prosinca 2029. godine.
### NN 116/2025 (29.8.2025.), Rješenje o razrješenju državnog tajnika u Ministarstvu financija

VLADA REPUBLIKE HRVATSKE

1676

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.) i članka 46. stavka 1. Zakona o sustavu državne uprave (»Narodne novine«, br. 66/19. i 155/23.), Vlada Republike Hrvatske je na sjednici održanoj 21. kolovoza 2025. donijela

RJEŠENJE

O RAZRJEŠENJU DRŽAVNOG TAJNIKA U MINISTARSTVU FINANCIJA

Razrješuje se dr. sc. DAVOR ZORIČIĆ dužnosti državnog tajnika u Ministarstvu financija, s danom 31. kolovoza 2025., na osobni zahtjev.

Klasa: 080-02/25-02/109

Urbroj: 50301-15/28-25-2

Zagreb, 21. kolovoza 2025.

Predsjednik
 mr. sc. Andrej Plenković, v. r.
### NN 116/2025 (29.8.2025.), Rješenje o razrješenju i imenovanju člana Upravnog vijeća Državne škole za javnu upravu

VLADA REPUBLIKE HRVATSKE

1678

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.) i članka 12. stavka 2. Uredbe o osnivanju Državne škole za javnu upravu (»Narodne novine«, br. 144/10., 62/12., 112/12., 72/15. i 84/18.), Vlada Republike Hrvatske je na sjednici održanoj 21. kolovoza 2025. donijela

RJEŠENJE

O RAZRJEŠENJU I IMENOVANJU ČLANA UPRAVNOG VIJEĆA DRŽAVNE ŠKOLE
 ZA JAVNU UPRAVU

1. Razrješuje se dr. sc. BORIS LJUBANOVIĆ dužnosti člana Upravnog vijeća Državne škole za javnu upravu, s danom 26. kolovoza 2025., zbog isteka mandata.

2. Imenuje se dr. sc. BORIS LJUBANOVIĆ članom Upravnog vijeća Državne škole za javnu upravu, s danom 27. kolovoza 2025. godine.

Klasa: 080-02/25-03/105

Urbroj: 50301-15/28-25-2

Zagreb, 21. kolovoza 2025.

Predsjednik
 mr. sc. Andrej Plenković, v. r.
### NN 116/2025 (29.8.2025.), Rješenje o razrješenju i imenovanju dijela članova Upravnog vijeća javne ustanove "Memorijalni centar Domovinskog rata Vukovar"

VLADA REPUBLIKE HRVATSKE

1677

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.) i članka 6. stavka 1. Uredbe o osnivanju javne ustanove »Memorijalni centar Domovinskog rata Vukovar« (»Narodne novine«, br. 54/13. i 140/14.), Vlada Republike Hrvatske je na sjednici održanoj 21. kolovoza 2025. donijela

RJEŠENJE

O RAZRJEŠENJU I IMENOVANJU DIJELA ČLANOVA UPRAVNOG VIJEĆA JAVNE USTANOVE »MEMORIJALNI CENTAR
 DOMOVINSKOG RATA VUKOVAR«

1. Razrješuju se dužnosti članovi Upravnog vijeća javne ustanove »Memorijalni centar Domovinskog rata Vukovar«, zbog isteka mandata:

– mr. sc. VESNA ŠEREPAC, imenovana na prijedlog Ministarstva znanosti i obrazovanja

– mr. sc. DAVOR HUŠKA, imenovan na prijedlog Ministarstva regionalnoga razvoja i fondova Europske unije

– IGOR GAVRIĆ, imenovan na prijedlog Grada Vukovara.

2. Za članove Upravnog vijeća javne ustanove »Memorijalni centar Domovinskog rata Vukovar« imenuju se:

– mr. sc. VESNA ŠEREPAC, na prijedlog Ministarstva znanosti, obrazovanja i mladih

– ANA JARNJAK, na prijedlog Ministarstva regionalnoga razvoja i fondova Europske unije

– DAMIR ŽIVKOVIĆ, na prijedlog Grada Vukovara.

Klasa: 080-02/25-03/07

Urbroj: 50301-15/28-25-3

Zagreb, 21. kolovoza 2025.

Predsjednik
 mr. sc. Andrej Plenković, v. r.
### NN 117/2025 (3.9.2025.), Pravilnik o dopuni Pravilnika o normativima i standardima za obavljanje zdravstvene djelatnosti

Ministarstvo zdravstva

1687

Na temelju članka 50. stavka 6., članka 76. stavka 6. i članka 152. stavka 5. Zakona o zdravstvenoj zaštiti (»Narodne novine«, br. 100/18., 125/19., 147/20., 119/22., 156/22., 33/23., 36/24. i 102/25.), uz prethodno pribavljeno mišljenje nadležnih komora, ministrica zdravstva donosi

PRAVILNIK

O DOPUNI PRAVILNIKA O NORMATIVIMA I STANDARDIMA ZA OBAVLJANJE ZDRAVSTVENE DJELATNOSTI

Članak 1.

U Pravilniku o normativima i standardima za obavljanje zdravstvene djelatnosti (»Narodne novine«, broj 52/20) iza članka 9. dodaje se članak 9. a koji glasi:

»Članak 9.a

(1) Radna odjeća radnika u zdravstvenim ustanovama kojima je osnivač Republika Hrvatska, jedinica područne (regionalne) samouprave odnosno Grad Zagreb i jedinica lokalne samouprave mora biti u skladu sa Standardom radne odjeće zdravstvenih radnika.

(2) Radna odjeća radnika mora ispunjavati uvjete za kvalitetu, udobnost i specifične zahtjeve s obzirom na potrebe službe i uvjete okoline u kojoj se primjenjuje.

(3) Standard radne odjeće radnika iz stavka 1. ovoga članka odlukom donosi ministar nadležan za zdravstvo.«.

Članak 2.

Ministar će u roku od 30 dana od dana stupanja na snagu ovoga Pravilnika donijeti odluku iz članka 1. ovoga Pravilnika.

Članak 3.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/25-04/04

Urbroj: 534-07-1-1/5-25-13

Zagreb, 30. srpnja 2025.

Ministrica
 doc. dr. sc. Irena Hrstić, dr. med., v. r.
### NN 117/2025 (3.9.2025.), Odluka o zatvaranju za promet postojećeg željezničko-cestovnog prijelaza

Agencija za sigurnost željezničkog prometa

1688

Na temelju članka 98. stavka 10. Zakona o sigurnosti i interoperabilnosti željezničkog sustava (»Narodne novine«, broj 63/20), a u svezi s člankom 22. Pravilnika o uvjetima za određivanje križanja željezničke pruge i drugih prometnica (»Narodne novine«, broj 111/15), ravnatelj Agencije za sigurnost željezničkog prometa donosi

ODLUKU

O ZATVARANJU ZA PROMET POSTOJEĆEG ŽELJEZNIČKO-CESTOVNOG PRIJELAZA

I.

Zatvara se za promet postojeći željezničko-cestovni prijelaz »Novo Selo« u ulici Luka u Vrbovcu na križanju željezničke pruge M201 (Gyekenyes) – Državna granica – Koprivnica – Dugo Selo u km 458+843 (14+607) i lokalne ceste.

II.

Ova Odluka stupa na snagu danom donošenja.

Klasa: 341-04/25-02/08

Urbroj: 387-03/05-25-02

Zagreb, 25. kolovoza 2025.

V. d. ravnatelja
 Želimir Delač, dipl. ing. el., v. r.
### NN 117/2025 (3.9.2025.), Rješenje o razrješenju tajnice Koordinacije za gospodarstvo

Vlada Republike Hrvatske

1684

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.) i članka 11. stavka 2. Poslovnika Vlade Republike Hrvatske (»Narodne novine«, br. 154/11., 121/12., 7/13., 61/15., 99/16., 57/17., 87/19., 88/20. i 68/24.), Vlada Republike Hrvatske je na sjednici održanoj 28. kolovoza 2025. donijela

RJEŠENJE

O RAZRJEŠENJU TAJNICE KOORDINACIJE
 ZA GOSPODARSTVO

Razrješuje se INES UGLEŠIĆ položaja tajnice Koordinacije za gospodarstvo, s danom 25. kolovoza 2025., radi odlaska u mirovinu.

Klasa: UP/I 080-02/25-01/198
 Urbroj: 50301-15/28-25-1
 Zagreb, 28. kolovoza 2025.

Predsjednik
 mr. sc. Andrej Plenković, v. r.
### NN 118/2025 (5.9.2025.), Pravilnik o izmjenama i dopunama Pravilnika o provedbi Programa državne potpore za kompenzaciju smanjene vrijednosti tovnih svinja isporučenih na klanje iz zone ograničenja III uslijed primjene posebnih mjera za kontrolu afričke svinjske kuge

Ministarstvo poljoprivrede, šumarstva i ribarstva

1691

Na temelju članka 39. stavka 5. Zakona o poljoprivredi (»Narodne novine«, br. 118/18., 42/20., 127/20. – Odluka Ustavnog suda Republike Hrvatske, 52/21., 152/22. i 152/24.) ministar poljoprivrede, šumarstva i ribarstva donosi

PRAVILNIK

O IZMJENAMA I DOPUNAMA PRAVILNIKA O PROVEDBI PROGRAMA DRŽAVNE POTPORE ZA KOMPENZACIJU SMANJENE VRIJEDNOSTI TOVNIH SVINJA ISPORUČENIH NA KLANJE IZ ZONE OGRANIČENJA III USLIJED PRIMJENE POSEBNIH MJERA ZA KONTROLU AFRIČKE SVINJSKE KUGE

Članak 1.

U Pravilniku o provedbi Programa državne potpore za kompenzaciju smanjene vrijednosti tovnih svinja isporučenih na klanje iz zone ograničenja III uslijed primjene posebnih mjera za kontrolu afričke svinjske kuge (»Narodne novine«, broj 123/24.) u članku 4. riječi »do 28. veljače 2025. godine« zamjenjuju se riječima »do 28. veljače 2026. godine«.

Članak 2.

U članku 8. stavku 4. točka a) mijenja se i glasi:

»a) preslike izdanih računa/otkupnih blokova za grla svinja isporučena izravno u klaonicu u razdoblju od 1. ožujka 2024. godine do 31. kolovoza 2024. godine, u razdoblju od 1. rujna 2024. godine do 28. veljače 2025. godine, u razdoblju od 1. ožujka 2025. godine do 31. kolovoza 2025. godine te u razdoblju od 1. rujna 2025. godine do 28. veljače 2026. godine i evidentirana u sustavu razvrstavanja i označivanja na liniji klanja kao T1 ili T2, u PDF formatu;«

U stavku 6. riječi »u stavku 7. i 8.« zamjenjuju se riječima »u stavcima 7., 8., 9. i 10.«

Iza stavka 8. dodaju se stavci 9. i 10. koji glase:

»(9) Zahtjev iz stavka 1. ovoga članka za grla svinja isporučena u klaonicu u razdoblju od 1. ožujka 2025. godine do 31. kolovoza 2025. godine podnosi se od 1. listopada 2025. godine do 20. listopada 2025. godine.

(10) Zahtjev iz stavka 1. ovoga članka za grla svinja isporučena u klaonicu u razdoblju od 1. rujna 2025. godine do 28. veljače 2026. godine podnosi se od 10. ožujka 2026. godine do 30. ožujka 2026. godine.«.

Članak 3.

U članku 9. stavak 3. mijenja se i glasi:

»(3) Zahtjevi iz članka 8. ovoga Pravilnika, podneseni izvan rokova propisanih u članku 8. stavcima 7.,8., 9. i 10. ovoga Pravilnika, neće se razmatrati.«.

Članak 4.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 404-01/24-01/47
 Urbroj: 525-13/862-25-39
 Zagreb, 21. kolovoza 2025.

Potpredsjednik Vlade
 i ministar
 David Vlajčić, v. r.
### NN 118/2025 (5.9.2025.), Odluka o izmjenama i dopuni Odluke o razvrstavanju javnih cesta

MINISTARSTVO MORA, PROMETA I INFRASTRUKTURE

1693

Na temelju članka 7. stavka 2. Zakona o cestama (»Narodne novine«, broj 84/11, 22/13, 54/13, 148/13, 92/14, 110/19, 144/21, 114/22, 114/22, 04/23 i 133/23) i Uredbe o mjerilima za razvrstavanje javnih cesta (»Narodne novine«, broj 34/12), ministar mora, prometa i infrastrukture donosi

ODLUKU

O IZMJENAMA I DOPUNI ODLUKE O RAZVRSTAVANJU JAVNIH CESTA

I.

U Odluci o razvrstavanju javnih cesta (»Narodne novine«, broj 109/25) u točki III. u popisu državnih cesta mijenja se podatak o ukupnim kilometrima državnih cesta, dodaje se nova državna cesta oznake DC557, a za državnu cestu DC109 mijenja se duljina ceste, tako da glase:

|  |  |  |  |
| --- | --- | --- | --- |
| Oznaka  državne ceste | | Opis ceste | Duljina (km) |
| DC | 109 | Veli Rat – Brbinj – Sali | 42,793 |
| DC | 557 | Lipa (DC8) – Klana – Marčelji (ŽC5023/5215) | 12,074 |
|  | | Ukupno kilometara državnih cesta: | 7.455,152 |

II.

U točki IV. u popisu županijskih cesta mijenja se podatak o ukupnim kilometrima županijskih cesta, a za županijsku cestu oznake ŽC5017 mijenja se opis i duljina ceste, tako da glasi:

|  |  |  |  |
| --- | --- | --- | --- |
| Oznaka  županijske ceste | | Opis ceste | Duljina (km) |
| ŽC | 5017 | Marčelji (ŽC5215) – Saršoni – A. G. Grada Rijeke | 4,498 |
|  | | Ukupno kilometara županijskih cesta: | 9.327,437 |

III.

Ova Odluka stupa na snagu osmoga dana od dana objave u »Narodnim novinama«.

Klasa: 340-03/25-02/14
 Urbroj: 530-08-1-1-25-5
 Zagreb, 3. rujna 2025.

Ministar
 Oleg Butković, v. r.
### NN 119/2025 (10.9.2025.), Odluka o zatvaranju za promet postojećeg željezničko-cestovnog prijelaza

Agencija za sigurnost željezničkog prometa

1702

Na temelju članka 98. stavka 10. Zakona o sigurnosti i interoperabilnosti željezničkog sustava (»Narodne novine«, broj 63/20), a u svezi s člankom 22. Pravilnika o uvjetima za određivanje križanja željezničke pruge i drugih prometnica (»Narodne novine«, broj 111/15), ravnatelj Agencije za sigurnost željezničkog prometa donosi

ODLUKU

O ZATVARANJU ZA PROMET POSTOJEĆEG ŽELJEZNIČKO-CESTOVNOG PRIJELAZA

I.

Zatvara se za promet postojeći željezničko-cestovni prijelaz na pruzi M103 Dugo Selo – Novska između kolodvora Dugo Selo i Prečec, u km 83+079.

II.

Ova Odluka stupa na snagu danom donošenja.

Klasa: 341-04/25-02/09
 Urbroj: 387-03/05-25-02
 Zagreb, 2. rujna 2025.

v. d. ravnatelja
 Želimir Delač, dipl. ing. el., v. r.